  Майя Бывальцева Удмуртиысь тазалыкез утёнъя министр Георгий Щербак коронавирусэн черлаз. Со сярысь «Стопкоронавирус.Удмуртия» телеграм-каналын ивортӥзы. Аслаз министрлэн верамезъя, али со нимаз висъяськыса улэ но эмчиослэсь вань куронъёссэс быдэсъя. Министрен кусып возем муртъёс коронавируслы тестэз ортчизы ни. Чер нокинлэн ӧз шараяськы. Тодэ вайытом, южтолэзь пумысен Удмуртилэн тӧроез но кивалтэтлэн вань ёзчиосыз коронавируслы тестэз ялан ортчыло. 22-тӥ куартолэзе висёнэз элькунысь мерлыко политикая но ужъя министрлэсь Татьяна Чураковалэсь шедьтӥзы, эмъяськемез бере 8-тӥ инвожое ужоскетъёссэ быдэсъяны кутскиз. Нош куартолэзь пумын улосвыллэн тӧроез Александр Бречалов черламез сярысь вераз, 4-тӥ инвожое ини тест висёнэз ӧвӧл шуыса возьматӥз.  Тегъёс: Тазалык Ижкар Удмуртия коронавирус ГеоргийЩербак  